पाठ 3
पेत्र प्रचार करू लागतो
शिक्षक मार्गदर्शिका  ·  पाहा, ऐका आणि जगा – पुस्तक 8: पवित्र आत्म्याची कृत्ये
	उद्देश
	पवित्र आत्म्याचे सामर्थ्य पेत्रामध्ये कसे कार्य करत होते हे मुलांना दाखवणे.

	शास्त्रवाचन
	मार्क 14:66-72; प्रेषितांची कृत्ये 2:14-41

	पाठांतर वचन
	प्रेषितांची कृत्ये 2:38
“पश्चात्ताप करा आणि तुमच्या पापांच्या क्षमेसाठी येशू ख्रिस्ताच्या नावाने बाप्तिस्मा घ्या … म्हणजे तुम्हांला पवित्र आत्म्याचे दान मिळेल.”



पाठाचे सादरीकरण
सुरुवात
तुम्ही कधी छतावर ध्वनिक्षेपक लावलेली गाडी पाहिली आहे का, जी मुंबईसारख्या मोठ्या शहरांत महत्त्वाच्या घोषणा करत फिरते? लोक ऐकण्यासाठी आपल्या घरांतून बाहेर येतात. मुले गाडीमागे धावतात आणि गर्दी जमते. तुमच्या गावात गर्दी कशी जमते याची इतर उदाहरणे द्या. लोक नेहमीच असे असतात; त्यांना बातमी ऐकायची असते, सगळे कशाविषयी बोलत आहेत ते जाणून घ्यायचे असते.
पाठातील मुख्य मुद्दे
	1.येशूने प्रेषितांना देवाचे कार्य पुढे चालवण्यासाठी कोणाला पाठवले ते तुम्हांला आठवते का? बरोबर: पवित्र आत्मा. त्याच्या सामर्थ्यामुळे प्रेषित यरुशलेममधील सर्वांना येशूविषयी सांगू शकणार होते. पाठ 2 चे पाठांतर वचन, योहान 14:26, एकत्र म्हणा.
	2.येशूने सांगितल्याप्रमाणे प्रेषितांनी केले. ते रस्त्यांवर त्याच्याविषयी बोलायला गेले. वर्षाच्या त्या काळात यरुशलेममध्ये अनेक पाहुणे होते आणि ते वेगवेगळ्या देशांतून आले होते. चित्र 3 दाखवा, वेगवेगळ्या देशांतील लोकांकडे बोट दाखवा. त्यांच्या भाषा वेगवेगळ्या असूनही सर्वांना प्रेषितांचे बोलणे आपल्या स्वतःच्या भाषेत ऐकू येत होते. त्यांना हे समजावता येत नव्हते. काहींना तर प्रेषितांनी मद्य प्यायले आहे असे वाटले (प्रेषितांची कृत्ये 2:12-13). मग पेत्र उभा राहिला आणि त्यांच्याशी बोलला (2:14). चित्रात पेत्राला दाखवा.
	3.चित्र खाली ठेवा आणि येशूच्या खटल्याच्या वेळी पेत्र किती घाबरला होता याची मुलांना आठवण करून द्या. त्याने तर येशूला ओळखत नाही असे म्हटले – तीन वेळा! मार्क 14:66-72 ची गोष्ट थोडक्यात सांगा. पेत्रामध्ये हा फरक कशामुळे घडला? तो आता मोठ्या गर्दीसमोर उभा राहून येशूविषयी कसा बोलू शकत होता? उत्तर असे: त्याला पवित्र आत्म्याचे दान मिळाले होते! चित्र 3 पुन्हा दाखवा.
	4.पेत्राने स्पष्ट केले की ते मद्यधुंद नाहीत. देवाने त्यांना आपला पवित्र आत्मा दिला होता म्हणजे ते सर्व मानवजातीचा तारणारा येशू याच्याविषयी सर्वांना सांगू शकतील (2:15-17a, 21). पेत्राने गर्दीला येशू कोण होता ते सांगितले. येशू देवाचा पुत्र आहे हे त्याने ज्या मार्गांनी दाखवले त्यांपैकी एक म्हणजे त्याचे चमत्कार (2:22). वर्गाला काही उदाहरणे द्यायला सांगा. येशूने केवळ माणसांना त्याला मारू दिले जेणेकरून तो त्यांना पाप आणि मृत्यूपासून वाचवू शकेल. तीन दिवसांनंतर देवाने येशूला उठवले (प्रेषितांची कृत्ये 2:23-24).
	5.पाठांतर वचन आपण या संदेशाला कसा प्रतिसाद द्यावा हे सांगते. त्या दिवशी पेत्राने लोकांना हेच सांगितले, आणि 3 000 लोकांनी येशूला आपला तारणारा म्हणून स्वीकारले (प्रेषितांची कृत्ये 2:38, 41).
कथेला आपला प्रतिसाद
पेत्राला देवाचा पवित्र आत्मा मिळाला आणि त्याने निर्भयपणे येशूविषयी साक्ष दिली. येशूवर विश्वास ठेवणाऱ्या आपल्या सर्वांना पवित्र आत्मा मिळाला आहे (2:17a). म्हणून आपण सर्व जण येशूविषयी साक्ष देऊ शकतो. हे तुमच्या स्वतःच्या जीवनातील उदाहरणाने पटवून द्यायचा प्रयत्न करा.
पवित्र आत्म्याच्या दानाबद्दल आभाराच्या प्रार्थनेने समाप्त करा.
पाठांतर वचन पक्के करा
पाठ 3 – पेत्र प्रचार करू लागतो	पान 




